ablative materialer
Store norske leksikon,Realfag,Kjemi,Polymerkjemi
Ablative materialer er materialer der overflaten kan spaltes av. Slike materialer brukes som varmeskjold for å beskytte raketter og romfartøy utsatt for sterk oppvarming. I tillegg benyttes de som beskyttelse mot laserstråler. I senere år har man benyttet ablative materialer til å fremstille nanostrukturer og overflater med spesielle egenskaper, for eksempel frastøting av vann eller kontroll av kjemiske reaksjoner.
Ablasjon betyr å ta bort, så man tar altså bort deler av ablative materialer ved ablasjon. Man deler gjerne inn i tre ulike typer ablative materialer som fremstilles ved: ablasjon ved sublimasjon eller smelting  ablasjon ved kjemiske reaksjoner og forkulling  ablasjon ved varmeekspansjon Sublimasjon oppstår for eksempel under visse betingelser ved oppvarming av polytetrafluoretylen, som tar opp varmeenergi helt til sublimasjon inntreffer. Noen materialer tar opp varme til de begynner å forkulle, og deretter inntreffer kjemiske reaksjoner med utvikling av gass. Fiberarmert fenol- og epoksyplast brukes i slike ablative materialer. Varmeekspanderende eller intumescente materialer utvider sitt volum når temperaturen øker, og til slutt blir denne volumøkningen så stor at noe av overflaten spaltes av. Les mer i Store norske leksikon ablasjon sublimasjon forkulling materialer